मजहरुलहक डिग्री कॉलेज तरवारा का प्राचार्य गिरफ्तार
जेपीविविके संबद्ध कॉलेजों में अनुदान संबंधी वित्तीय अनिमियता मामले में शनिवार को निगरानी ने तीसरी गिरफ्तारी की। शनिवार को मजहरूलहक डिग्री कॉलेज तरवारा सीवान के प्राचार्य प्रो.किशोर कुमार पांडेय निगरानी के हत्थे चढ़े। निगरानी के अफसरों ने कॉलेज परिसर से उन्हें गिरफ्तार कर लिया। सूत्रों की माने तो प्राचार्य कॉलेज मे चल रहे सेलेक्शन कमेटी की बैठक में शामिल थे। इसी दौरान निगरानी को इसकी भनक लग गई। जिसके बाद स्थानीय पुलिस की मदद से प्राचार्य को गिरफ्तार कर लिया गया।
70में से अभी तक महज 3 गिरफ्तार
अनुदानवितरण जांच में जुटी विजलेंस की टीम ने मामले से जुड़े 70 अभियुक्तों में से अभी तक मात्र 3 अभियुक्तों को गिरफ्तार करने में सफल रही। इतने बड़े मामले में पहली गिरफ्तारी विगत 5 जनवरी 2017 को लोक महाविद्यालय हाफिजपुर के प्राचार्य प्रो.योगेन्द्र पांडेय के रूप में हुई थी। वहीं उसके करीब एक माह बाद पुन: डा.पीएन सिंह डिग्री कॉलेज के पूर्व प्राचार्य राजेन्द्र किशोर गोकुल को उनके घर से गिरफ्तार किया गया है।वैसे सूत्रों की माने तो निगरानी द्वारा पिछले जनवरी माह में कोर्ट को दिए गए अधतन रिर्पोट में एलएमवी हाफिजपुर के प्राचार्य की गिरफ्तारी के साथ ही अन्य अभियुक्तों की गिरफ्तारी नहीं होने की स्थिति में उनके घर के कुर्की जब्ती के लिए आदेश लिए जाने कि प्रक्रिया शुरू किए जाने की बात कही गई थी।
हालांकि अब सबसे बड़ा सवाल यह है कि जहां एक आईओ द्वारा हाईकोर्ट के निर्देश पर महज 4-5 माह में ही जेपीविवि के सभी 11 संबद्ध कॉलेजों की जांच कर 8 कॉलेजों में वित्तीय अनियमितता के आरोप को सही पाते हुए संबंधित कॉलेजों के तत्कालीन प्राचार्य सचिव समेत 70 लोगों के खिलाफ मामला दर्ज कराते हुए अभियुक्तों की सूची कोर्ट को सुपुर्द किया गया था। वहीं वर्तमान में सभी 8 कॉलेजों के लिए अलग-अलग आईओ की नियुक्ति के महिनों गुजर जाने के बाद भी मामले से जुड़े महज दो व्यक्तियों को ही निगरानी गिरफ्तार कर पाई है।
बहरहाल निगरानी द्वारा जांच के बाद गिरफ्तारी की दूसरी कार्रवाई के बाद निगरानी द्वारा अभियुक्त बनाए गए जेपीविवि के पूर्व वर्तमान पदाधिकारियों के साथ ही संबद्ध कॉलेज के प्राचार्य, शासी निकाय के सचिव होश उड़े हुए हैं। इस दौरान कई पदाधिकारियों के फोन भी अचानक स्विच ऑफ हो गए है।वैसे आगामी 22 मार्च को कोर्ट में फिर मामले की सुनवाई होनी है। इस दौरान निगरानी को अब तक किए गए कार्रवाई की रिपोर्ट कोर्ट के सामने प्रस्तुत करनी होगी।
70 लोगों के विरुद्ध दर्ज है प्राथमिकी
गौरतलबहै कि कोर्ट के निर्देश पर निगरानी ने जेपीविवि के सभी 11 संबद्ध कॉलेजों को खंगालने में फरवरी 2016 से ही जुटी हुई थी। जांच के बाद निगरानी द्वारा कुल 70 लोगों के विरुद्ध निगरानी थाने में मामला दर्ज कराया गया है। इसमें लोक महाविद्यालय हाफिजपुर विश्वेश्वर दयाल सिन्हा मेमोरियल महिला कॉलेज समेत कुल 8 संबद्ध कॉलेजों के प्राचार्य सचिव के विरुद्ध निगरानी थाना में मामला दर्ज कराया है। इसमें जेपीविवि के वर्तमान कुलपति प्रो.लोकेश चंद्र प्रसाद के साथ ही में विवि के करीब आधा दर्जन पूर्व वर्तमान पदाधिकारियों के नाम एफआईआर में शामिल हैं। उधर सूची में कॉलेज के गर्वनिंग बॉडी में शामिल स्थानीय जनप्रतिनिधियों को भी अभियुक्त बनाया गया है। सूत्रों की माने तो निगरानी ने 70 लोगों के अतिरिक्त एफआईआर की सूची कुछ और पूर्व पदाधिकारियों के नाम को शामिल किया।
जेपीविवि के तत्कालीन रजिस्ट्रार द्वारा अपने पत्रांक 7311(आर) दिनांक 9.1.2016 के द्वारा विवि के संबद्ध कॉलेज डीबीएसडी कॉलेज कदना के बर्खास्त प्राचार्य अर्जुन प्रसाद यादव को एक माह के लिए अस्थायी प्राचार्य बनाया गया था।विवि के इस आदेश के विरुद्ध तत्कालीन कॉलेज के सचिव प्राचार्य द्वारा पटना हाईकोर्ट में चुनौती देते हुए इसमें वित्तीय अनियमितता की आशंका जतायी थी।बहरहाल डीबीएसडी कॉलेज में प्राचार्य नियुक्ति मामले की सुनवाई के दौरान ही कोर्ट ने निगरानी को जेपीविवि के सभी 11 संबद्ध कॉलेजों के वित्तीय अन्य गड़बडिय़ों को खंगालने का निर्देश दे दिया था।बहरहाल जांच के बाद निगरानी ने 11 में से कुल 8 संबद्ध कॉलेजों में वित्तीय अन्य मामलों में गड़बड़ी पाते हुए संबंधित पदाधिकारियों के विरुद्ध एफआईआर दर्ज करा दिया है।
npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva